شەفەق
نیوز/ سزای لەسێدارەدان لەبان ژنیگ خەڵک تێکساس لە تەمەن ٢٩ ساڵان دەرچگ، لەبان
کوشتن ژنیگ دووگیانی لە تەشرین یەکەم ٢٠٢٠ تا مناڵەگەی زگی درارێد و وبوەێدەی.
ئەو
فەرمانە وە تاوانبارکردن تايلور بارکەر لە تیکساس دەرچگ، دویای دادگاکردنی تا
ماوەی چەن هەفتەیگ.
تایلۆر
وە دروو یار و کەسوکارەیل خوەی خەڵەتانیە گوایە دووگیانیە، و ئەو زگپڕی درووکانییە
لە پۆستەیلیگ لەبان سۆشیال میدیا بڵاو کردیە، ک پەنامیگ وە سیلیکۆن ئەرا زگ خوەی
دروس کردیە، باوجی خوەی مناڵدانی دراوردیە.
لە
ئۆی تەشرین یەکەم ٢٠٢٠، بارکەر سەردان ژنیگ لە تەمەن ٢١ ساڵان کرد وەناو ریگان
سیمۆنی هانکۆک، ک ئەو ژنە لە مانگ خوەی بویە لە دووگیانی، و زیاتر لە سەد گلە
وەچەقوو زەخمداری کردیە، ئیجا زگی دڕیە تا مناڵەگەی درارێد.
بارکەر
وە دویری ١٥ کیلومەتر لە شوین تاوانەگەی ماشینی رانیاد و ئەو مناڵە لەداوانی بویە،
دەسگیر کریا، و وە پولیس وتیە هەر ئیرنگە ئی مناڵە زایمە.
ئەو
کوورپە ک بریا خەسەخانە گیانی لەدەسدا.
لە
دادگاکردن بارکەر لە شار نیو بۆستن، پولیس دیاری کرد ک وەرجە چەن هەفتەیگ لە
تاوانەگە بارکەر کەفتیادە مینەی ئەو ژنەیل دووگیانیە.
